Semper aliquid novi affert Africa

"Semper aliquid novi affert Africa"Polydorus Vergilius, Proverbiorum libellus [1498]   est versio Latina adagii quod Graece saeculo IV a.C.n. relatum est.

 Adagium Graecum 
Scriptores Graeci duo hanc locutionem tanquam proverbium saeculo IV nobis transmittunt: originem anteriorem nescimus. Anaxilas enim comicus in fabula Hyacintho,  citato, haec: ἡ μουσικὴ δ´ ὥσπερ Λιβύη, πρὸς τῶν θεῶν, αἰεί τι καινὸν κατ´ ἐνιαυτὸν τίκτει θηρίον ("Musica, ita me dii ament, ut Libya est, Novam semper feram quotannis parit").Anaxilas, Hyacinthus fr. 27 (R. Kassel, C. Austin, edd., Poetae comici Graeci vol. 2 [1991] p. 292)  623e; Versio Graeca Dalechampii Eodem aevo Aristoteles in Historia animalium haec: καὶ λέγεται δέ τις παροιμία, ὅτι ἀεὶ Λιβύη φέρει τι καινόν ("Et proverbium circumfertur semper aliquid novi afferre Africam").Aristoteles, Historia animalium 606b20 (lib. 8 cap. 28); versio Latina Scaligeri Aristoteles eandem fere rem in libro De generatione animalium aliis verbis repetivit.

 Versio Latina 
Latine primus Plinius maior rettulit his verbis: "... unde etiam vulgare Graeciae dictum semper aliquid novi Africam adferre." 8.42

Recentius Polydorus Vergilius in libello Proverbiorum anno 1498 "Semper aliquid novi affert Affrica" (sic) e Plinio repetivit, oratione obliqua in directam conversa. Post duos annos Erasmus in Adagiorum collectanea (Lutetiae, 1500) enumeravit, his verbis: "Semper Africa novi aliquid apportat".Desiderius Erasmus Roterodamus, Adagia (1508)

Versio recens Ex Africa semper aliquid novi primum fortasse a K. F. W. Wander in opere cuius titulus est Deutsches Sprichwörter-Lexikon anno 1863 divulgata est.K. F. W. Wander, Deutsches Sprichwörter-Lexikon (Lipsiae, 1863-1868) vol. 1 p. 43

 Versio Francogallica 
Rabelaesus idem proverbium Francogallice convertit in fabula Gargantua. In editione prima anno 1534 divulgata sic legitur: ... comme assez sçavez que Africque aporte tousjours quelque chose de nouveau.Franciscus Rabelaesus, Gargantua cap. 15

 Usus recentior 
Karen Blixen scriptrix Danica anno 1915, ex Africa Orientali Germanica nuper reversa, poëma titulo Ex Africa composuit, adagio Latino iam bene cognito alludens.Osceola (i.e. Karen Blixen), "Ex Africa" in Tilskueren (1925) Qua re inspiratus editor Anglicus operis eius celebrioris (quod Danice Den afrikanske farm appellaverat) Out of Africa anno 1937 intitulavit. Pellicula recentius ex hoc opere accommodata eundem titulum habet.Sophie Wennerscheid, "Karen Blixen, Out of Africa (1937)" in Martina Wagner-Egelhaaf, ed., Handbook of Autobiography / Autofiction (Berolini: De Gruyter, 2019) pp. 1794-1805 

 Notae 

 Bibliographia 
 Harvey M. Feinberg, Joseph B. Solodow, "Out of Africa" in Journal of African History vol. 43 (2002) pp. 255-261 JSTOR
 Italo Ronca, "Ex Africa semper aliquid noui: The ever surprising vicissitudes of a pre-Aristotelian proverb" in Latomus vol. 53 (1994) pp. 570-593 JSTOR
 A. V. van Stekelenburg, "Ex Africa semper aliquid novi: a proverb's pedigree" in Akroterion vol. 33 (1988) pp. 114-120; eadem res alibi

Categoria:Adagia
Categoria:Locutiones Latinae
Categoria:Africa